  Виталий Пронин Дырызлэсь вазь улонысь кошкиз ӵош ужась эшмы, «Удмурт дунне» газетысь журналист Эдуард Григорьевич Степанов. Журналистика удыссэ мытӥз Удмуртия телерадиокомпаниын, отын ужаз корреспондент, выпускающий редактор луыса, 20 арлэсь ятыр ужатозяз шаерысьтымы одӥг гуртэ но вуылытэк кылемез ӧй вал, дыр. «Удмурт дунне» газетын ӝыны ар гинэ ужаса вуттӥз ке но, со борды ми ӝог дышимы вал: капчи мылкыдо, котькыӵе уж борды гижысь-пиньысь басьтӥське, ваньмыныз каньылэн огкыл шедьтыны быгатэ. Эдуард Степановлы 2-тӥ августэ 47 арес гинэ тырмысал. Эдиклэн кылиз кузпалыз но 2 пиез. Люкиськон ортчоз 19-тӥ июле вордскем гуртаз - Кияса ёросысь Вуж Салья гуртын. "Удмурт дунне" мур куректэмзэ вера семьяезлы, ӵыжы-выжыезлы. Юн кариське, куректонлы эн сётӥське. УД  